da id nb da de en da de da da da de da id da nb da de en da de da da da de da da de da en da da da da da da de da da da da da da da da da da da da en da da fr de da fr en da nb de da eu da da da da da de da da da da de da en nb fr da de fr de fr en
Nu åbner årets første runde for projektansøgninger til Landdistriktspuljen - Central Denmark EU Office
Vi arbejder for Midtjylland i Bruxelles
Temaerne for årets første uddeling af 11,5 millioner kroner fra Landdistriktspuljen ligger nu fast. Flest penge er afsat til forsøgsprojekter i landdistrikterne inden for temaet ‘Faciliteter og aktiviteter, der samler landsbysamfundene’.
Størstedelen af de 11,5 millioner, nemlig 6 millioner, er afsat til forsøgsprojekter i landdistrikterne inden for temaet ”Faciliteter og aktiviteter, der samler landsbysamfundene”. Disse projekter har til formål at fremme beskæftigelse, erhvervsudvikling, service, levevilkår, bosætning eller lokale kultur- og fritidsaktiviteter i landdistrikterne.
Under dette tema følges der op på en anbefaling fra Udvalget for levedygtige landsbyer om, at Landdistriktspuljen skal understøtte fastholdelse og etablering af fælles faciliteter til forenings- og fritidsliv, fælles mødesteder, begivenheder samt mulighed for deleøkonomiske løsninger i landsbyerne.
Det skriver Erhvervsministeriet i en pressemeddelelse her.
EU giver økonomisk støtte gennem det såkaldte landdistriktsprogram. Formålet er at fremme vilkårene for natur, miljø, mennesker og økonomisk udvikling i landdistrikterne.
Midler til forskning, information og de små øsamfund
Til forsknings- og informationsprojekter er der afsat 3 millioner kroner. Temaet for disse midler er i år ”Understøttelse af landsbyerne med fokus på anbefalingerne fra Udvalget for levedygtige landsbyer”. Formålet med temaet er at belyse landdistrikternes vilkår og informere om udviklingsmulighederne i landdistrikterne.
De resterende 2,5 millioner kroner af første runde er afsat til at støtte projekter på de små øer. Der er ikke fastlagt et tema for projekterne, med det overordnede formål er at sikre og forbedre levevilkårene i de 27 små øsamfund.
Fristen for at søge om støtte ved Landdistriktspuljens første runde er 14. marts kl. 12.00.
Landdistriktspuljens anden ansøgningsrunde forventes udmeldt i slutningen af juni med ansøgningsfrist i efteråret.
Ansøgningsskemaer og vejledninger findes på Erhvervsstyrelsens hjemmeside Livogland.dk
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 493 12 33 12
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu